Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 63/10)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„TERRE ALFIERI“

PDO-IT-A1241-AM02

Datum obvestila: 24. november 2020

OPIS ODOBRENIH SPREMEMB IN RAZLOGI ZANJE

1. Označba in vina – tradicionalni izrazi

(a) Kot je določeno v veljavni zakonodaji, se v Italiji „kontrolirana in zajamčena označba porekla“ (DOCG) podeli vinom, ki imajo status „kontrolirane označbe porekla“ (DOC) vsaj sedem let in ki imajo posebno vrednost zaradi ključnih kakovostnih značilnosti (v primerjavi s povprečjem podobnih vin zaradi vpliva tradicionalnih naravnih, človeških in zgodovinskih dejavnikov) in tržnega slovesa, ki so ga pridobila. Zato lahko enajst let po dodelitvi zaščitenega statusa vina z ZOP „Terre Alfieri“ nosijo italijansko tradicionalno označbo „kontrolirana in zajamčena označba porekla“ (Denominazione di origine controllata e garantita (DOCG)), dokazilo o slovesu in ugledu, ki so ga pridobila na nacionalni in mednarodni ravni. Ta sprememba se nanaša na točko (a) oddelka 1.3 enotnega dokumenta (Druge informacije – Tradicionalni izrazi) in posodablja člene specifikacije proizvoda, ki vsebujejo izraz „kontrolirana označba porekla“ ter ga nadomesti z izrazom „kontrolirana in zajamčena označba porekla“.

(b) Izraza „superiore“ in „riserva“ se lahko zdaj uporabljata za že obstoječe vrste izdelkov iz kategorije 1 (vino). Daljša in bolj vroča poletja, ki so posledica podnebnih sprememb, dajejo grozdju višjo koncentracijo sladkorja in večji delež potencialnega alkohola, zaradi česar so vina primernejša za staranje. Cilj te spremembe je poudariti proizvodnjo vina z večjim deležem alkohola in vina, ki se tradicionalno starajo, da bi bolje odražala profil proizvedenih vin z ZOP „Terre Alfieri“ z razširitvijo nabora proizvodov in zagotavljanjem večje izbire na trgu. Te spremembe zadevajo točko (b) oddelka 1.3 enotnega dokumenta (Druge informacije – tradicionalni izrazi) in člene od 1 do 6 specifikacije proizvoda.

2. Opis vina

(a) Dodani so bili opisi za vrste „Terre Alfieri“ arneis „superiore“, „Terre Alfieri“ nebbiolo „superiore“ in „Terre Alfieri“ nebbiolo „riserva“, vključno z vini, označenimi z izrazom „vigna“, ki mu sledi ime kraja ali vinograda Namen vključevanja teh vrst vina je razlikovanje med vini s to ZOP, ki imajo nadstandardne analitične parametre (kot je večji delež alkohola in/ali ekstrakta) ter so posebej primerna za staranje, in zlasti med rdečimi vini, ki lahko vsebujejo lastnosti uporabljenega grozdja in tudi arome, ki nastanejo zaradi hranjenja v lesenih sodih.

(b) Za vse vrste je bila določena najnižja vsebnost kislin ob porabi, ki znaša 4,5 grama na liter namesto 5 gramov na liter. Razlogi: Podnebne spremembe so povzročile zgodnejše zorenje in fiziološko zmanjšanje skupnih kislin grozdja. Zato se je na podlagi ugotovitev med proizvodnjo vin z ZOP zdelo primerno, da se ta parameter posodobi na najmanj 4,5 grama na liter za vse vrste. Te spremembe zadevajo točko 4 enotnega dokumenta (Opis vina) in člen 6 specifikacije proizvoda.

3. Največji donosi

Za nove vrste „Terre Alfieri“ arneis „superiore“ in „Terre Alfieri“ nebbiolo „superiore“ in „riserva“ so bili določeni največji donosi.

Največji donos na hektar, določen za vrste vina z izrazom „superiore“, je eno tono manjši kot za osnovne vrste vina, da se dosega višja kakovost proizvedenih vin, za katere je značilen večji delež alkohola in ekstrakta.

Ta sprememba se nanaša na točko 5b enotnega dokumenta (Največji donosi) in člen 4 specifikacije proizvoda.

4. Pravila o vinifikaciji

Volumenski delež naravnega alkohola za vrsto vina „Terre Alfieri“ arneis se je povečal zaradi podnebnih sprememb in opažanj v vinogradih o volumenskem deležu naravnega alkohola v grozdju, namenjenem za njegovo proizvodnjo. Zdelo se je potrebno, da se ta analitični parameter dvigne z 11 % na 11,5 %.

Ta sprememba se nanaša na člen 4 specifikacije proizvoda.

5. Pravila o vinifikaciji

(a) Za osnovno vrsto „Terre Alfieri“ arneis je bilo črtano pravilo, da vina ni mogoče tržiti v štirih mesecih od 1. novembra v letu, v katerem je bilo grozdje trgano, saj proizvajalci menijo, da so zaradi tega prikrajšani pri trženju.

(b) Za nove kategorije so določena najkrajša obvezna obdobja staranja: 6 mesecev za „Terre Alfieri“ arneis „superiore“; 12 mesecev za „Terre Alfieri“ nebbiolo „superiore“, od tega 6 mesecev v lesenih sodih; in vsaj 24 mesecev za „Terre Alfieri“ nebbiolo „riserva“, od tega vsaj 12 mesecev v lesenih sodih. Za te vrste vina je bilo določeno tudi, da se staranje začne 1. novembra leta, v katerem je bilo grozdje trgano. Te spremembe se nanašajo na člen 5 specifikacije proizvoda.

6. Območje pridelave grozdja – redakcijske spremembe

Za večjo jasnost se je zdelo, da je treba natančno razmejitev proizvodnega območja vključiti v enotni dokument, kot je opisano v specifikaciji proizvoda (območje pridelave grozdja). To je redakcijska sprememba, ki ne spreminja razmejitve območja pridelave.

Ta sprememba se nanaša na točko 6 enotnega dokumenta (Razmejeno geografsko območje).

7. Dodatni pogoji – redakcijske spremembe

V razdelek „Bistveni dodatni pogoji“ v enotnem dokumentu so bila dodana odstopanja od zahteve, da proizvodnja in stekleničenje potekata na razmejenem geografskem območju. Ti pogoji so navedeni v specifikaciji proizvoda od dodelitve ZOP vinu „Terre Alfieri“ (leta 2009), vendar zaradi napake niso bili vključeni v enotni dokument. Zato je to redakcijska sprememba.

Ta sprememba se nanaša na točko 9 enotnega dokumenta (Bistveni dodatni pogoji), vendar ne na specifikacijo proizvoda.

8. Druge redakcijske spremembe

Iz člena 6 specifikacije proizvoda se črta naslednje, saj ni več v skladu z veljavno zakonodajo: „Ministrstvo za kmetijstvo, prehrano in gozdarstvo lahko z odlokom spremeni mejne vrednosti za vsebnost skupnih kislin in ekstrakt brez sladkorja“.

— Posodobljeni so bili nekateri sklici na zakonodajo v specifikaciji proizvoda.

— Razdelek „Druge informacije – kontaktni podatki“ enotnega dokumenta je bil posodobljen v točkah 1.2.1, 1.2.2, 1.2.3 in 1.2.5.

ENOTNI DOKUMENT

1. Ime proizvoda

Terre Alfieri

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

„Terre Alfieri“ arneis

Barva: slamnato rumena različnih intenzivnosti, z občasnimi zlatimi odsevi.

Vonj: nežen, dišeč in včasih cvetličen.

Okus: izrazito suh, s prijetnim kančkom grenkobe.

Najmanjši volumenski delež skupnega alkohola: 12 %; tudi za vina z izrazom „vigna“, ki mu sledi ime kraja ali vinograda.

Najmanjši ekstrakt brez sladkorja: 16 gramov na liter; tudi za vina z izrazom „vigna“, ki mu sledi ime kraja ali vinograda.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

„Terre Alfieri“ arneis „superiore“

„Terre Alfieri“ arneis „superiore“, vključno z vini z izrazom „vigna“, ki mu sledi ime kraja ali vinograda

Barva: slamnato rumena različnih intenzivnosti, občasno z zlatimi odsevi.

Vonj: nežen, dišeč in včasih cvetličen.

Okus: izrazito suh, s prijetnim kančkom grenkobe.

Najmanjši volumenski delež skupnega alkohola: 12,5 %; tudi za vina z izrazom „vigna“, ki mu sledi ime kraja ali vinograda.

Najnižja vsebnost skupnih kislin: 4,5 grama na liter.

Najmanjši ekstrakt brez sladkorja: 17 gramov na liter.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

„Terre Alfieri“ nebbiolo

Barva: rubinasto rdeča, ki s staranjem prehaja v granatno rdečo.

Vonj: značilen, nežen, včasih s pridihom vijolic.

Okus: izrazito suh, poln, skladen.

Najmanjši volumenski delež skupnega alkohola: 13 %; tudi za vina z izrazom „vigna“, ki mu sledi ime kraja ali vinograda.

Najnižja vsebnost skupnih kislin: 4,5 grama na liter.

Najmanjši ekstrakt brez sladkorja: 22 gramov na liter; 23 gramov na liter; tudi za vina z izrazom „vigna“, ki mu sledi ime kraja ali vinograda.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

„Terre Alfieri“ nebbiolo „superiore“

„Terre Alfieri“ nebbiolo „superiore“, vključno z vini z izrazom „vigna“, ki mu sledi ime kraja ali vinograda

Barva: rubinasto rdeča, ki s staranjem prehaja v granatno rdečo.

Vonj: značilen, nežen, včasih s pridihom vijolic.

Okus: izrazito suh, poln, skladen.

Najmanjši volumenski delež skupnega alkohola: 13,5 %; tudi za vina z izrazom „vigna“, ki mu sledi ime kraja ali vinograda.

Najnižja vsebnost skupnih kislin: 4,5 grama na liter.

Najmanjši ekstrakt brez sladkorja: 23 gramov na liter.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

„Terre Alfieri“ nebbiolo „riserva“

Barva: rubinasto rdeča, ki s staranjem prehaja v granatno rdečo.

Vonj: značilen, nežen, včasih s pridihom vijolic.

Okus: izrazito suh, poln, skladen.

Najmanjši volumenski delež skupnega alkohola: 13,5 %; tudi za vina z izrazom „vigna“, ki mu sledi ime kraja ali vinograda.

Najnižja vsebnost skupnih kislin: 4,5 grama na liter.

Najmanjši ekstrakt brez sladkorja: 23 gramov na liter.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %): Najmanjši delež dejanskega alkohola (v vol. %): Najnižja vsebnost skupnih kislin: 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter): Najvišja vsebnost skupnega žveplovega dioksida (v miligramih na liter):

5. Enološki postopki

(a) Posebni enološki postopki

BREZ

(b) Največji donosi

„Terre Alfieri“ arneis

10 000 kilogramov grozdja na hektar

„Terre Alfieri“ arneis „superiore“, vključno z vini z izrazom „vigna“, ki mu sledi ime kraja ali vinograda

9 000 kilogramov grozdja na hektar

„Terre Alfieri“ nebbiolo, vključno z vrsto „riserva“

8 500 kilogramov grozdja na hektar

„Terre Alfieri“ nebbiolo „superiore“ in „Terre Alfieri“ nebbiolo „riserva“, vključno z vini z izrazom „vigna“, ki mu sledi ime kraja ali vinograda

7 500 kilogramov grozdja na hektar

6. Razmejeno geografsko območje

Območje pridelave grozdja, primernega za proizvodnjo vin s kontrolirano in zajamčeno označbo porekla „Terre Alfieri“ DOCG, zajema celotno ozemlje občin Antignano, Celle Enomondo, Cisterna d’Asti, Revigliasco, San Damiano, San Martino Alfieri in Tigliole v pokrajini Asti in del občin Castellinaldo, Govone, Magliano Alfieri in Priocca v pokrajini Cuneo, kot je opredeljeno v nadaljevanju:

razmejitev poteka od stičišča mej med pokrajinama Asti in Cuneo, med občinami San Damiano, Govone in Priocca, na gričevnatem Genepretu v občini Govone, od koder meja sledi cesti proti Montebertoli v smeri jugovzhoda do križišča z občinsko cesto Craviano, ki ji sledi v smeri proti vzhodu do pokopališča Govone. Nadaljuje se jugovzhodno po pokrajinski cesti, ki vodi od Govone do Priocce, mimo San Pietra di Govone in nato po cesti v smeri jug-jugovzhod do križišča s pokrajinsko cesto št. 2 (prej št. 231) v občini Priocca. Sledi pokrajinski cesti št. 2 proti jugu do križišča z Via Pirio, dokler se v Madonnini ne združi s pokrajinsko cesto Priocca/Magliano Alfieri v smeri proti jugovzhodu. Tej cesti sledi do San Bernarda v Magliano Alfieriju in se nadaljuje proti jugozahodu po pokrajinski cesti Castellinaldo/Priocca/Magliano do San Michela v občini Castellinaldo. Od križišča z občinsko cesto Leschea poteka proti jugovzhodu do občinske pokopališke ceste do Santa Marie v bližini cerkve (plastnica 196 m) v občini Magliano Alfieri. Naprej poteka proti jugovzhodu po Via Moisa in nato proti jugu do vasi Borgata San Pietro (plastnica 214 m) vse do San Carla della Serra, od koder poteka do meje z občino Castagnito. Meji sledi proti vzhodu do križišča nacionalne avtoceste Asti/Alba št. 231 in se nato nadaljuje po avtocesti v smeri severozahoda proti Astiju, dokler v občini Govone ne seka reke Tanaro. Reki sledi proti severu do meje med pokrajinama Asti in Cuneo, med občinama Govone in San Martino Alfieri.

7. Glavne sorte vinske trte

Arneis B

Nebbiolo N

8. Opis povezave

Kontrolirana označba porekla „Terre Alfieri“ DOC

Ime „Terre Alfieri“ zajema območje vinogradov Comunità Collinare (grična skupnost) Colline Alfieri in združenje občin z imenom „Roero fra Tanaro e Castelli“. To vinorodno območje je pomembno bogastvo podeželske tradicije in kulture pokrajine Asti: tradicionalno vinogradništvo, ki se je ohranilo vse do danes in je na trgu pridobilo velik ugled.

Lokalni vinogradniki so z neomajno vztrajnostjo sorto arneis rešili pred izginom in nadaljevali z gojenjem sorte nebbiolo, s čimer so del lokalne zgodovine predali novim generacijam.

9. Bistveni dodatni pogoji (pakiranje, označevanje, druge zahteve)

Izjema pri proizvodnji na razmejenem geografskem območju

Pravni okvir:

zakonodaja EU

Vrsta dodatnega pogoja:

izjema pri proizvodnji na razmejenem geografskem območju

Opis pogoja:

Postopki proizvodnje vina s kontrolirano in zajamčeno označbo porekla „Terre Alfieri“ DOCG morajo potekati na območju pridelave grozdja. Dejavnosti se lahko izvajajo tudi na upravnem ozemlju pokrajin Asti in Cuneo, del katerih je območje pridelave.

Pakiranje na razmejenem območju

Pravni okvir:

nacionalna zakonodaja

Vrsta dodatnega pogoja:

pakiranje na razmejenem geografskem območju

Opis pogoja:

Stekleničenje vina s kontrolirano in zajamčeno označbo porekla „Terre Alfieri“ DOCG mora potekati na območju pridelave.

V skladu s členom 4(2) Delegirane uredbe Komisije (EU) št. 2019/33 mora stekleničenje ali pakiranje potekati na navedenem razmejenem geografskem območju za zaščito kakovosti in zagotovitev izvora ter učinkovitosti pregledov. Posebne lastnosti in značilnosti vina z ZOP „Terre Alfieri“, ki jih vino pridobi iz območja porekla, se bolje ohranijo pri stekleničenju v razmejenem območju, saj so proizvajalci na tem območju odgovorni za upoštevanje in uveljavljanje vseh tehničnih predpisov o prevozu in stekleničenju ter imajo potrebno strokovno znanje. Zato je sistem nadzora, ki ga pristojni organi izvajajo na vseh stopnjah proizvodnje (zlasti v fazi stekleničenja), učinkovitejši na omejenem območju, kar velja za ZOP „Terre Alfieri“. Ta zahteva koristi izvajalcem, ki se zavedajo tveganj in so odgovorni za ohranjanje kakovosti označbe, da potrošnikom zagotovijo poreklo in kakovost vin ter njihovo skladnost s specifikacijo proizvoda, kar pripomore k ugledu in slovesu označbe.

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/16194

(1) UL L 9, 11.1.2019, str. 2.